Bivšeg vlasnika Agrokora, Ivicu Todorića u društvu supruge Vesne kamere Nove TV snimile su na zagrebačkom groblju Mirogoj.

Upitan što je s planom da se bavi politikom, Todorić je rekao da se on već bavi politikom.

"Već sam počeo. Pa vidite valjda okolo. Borim se protiv ove upravo nevjerojatne korupcije koja je u Hrvatskoj i pomalo sam pri kraju, moram prvo to pobijediti, a onda ću dalje", rekao je Todorić za Novu TV.

Dodao je da apsolutno planira veći angažman u politici.

"Ovo je u Hrvatskoj apsolutno, kad se govori o Agrokoru, najveća korupcijska afera u povijesti ovog dijela Europe i ja se energično, ozbiljno, na jedan pametan način borim protiv toga i kad to pobijedim, onda ću nastaviti dalje", rekao je Todorić.



Upitan što priprema, Todorić je rekao: "Vidjet ćete, vrlo brzo."